স্মৃতিচারণ, পুষ্পস্তবক অর্পণসহ নানা আয়োজনে পালিত হলো মীরসরাই ট্রাজেডির সপ্তম বছর। ৭ বছরেও থামেনি স্বজনদের আহাজারি। গতকাল সকাল ১০টায় নিহতদের স্মরণে নির্মিত স্মৃতিস্তম্ভ ‘আবেগ’–এ পুস্পস্তবক অর্পণ করে শ্রদ্ধা জানান গৃহায়ণ ও গণপূর্তমন্ত্রী ইঞ্জিনিয়ার মোশাররফ হোসেন। এসময় দুর্ঘটনায় নিহত ৪৫ পরিবারের অনেক সদস্য সহ স্থানীয় প্রশাসন, রাজনৈতিক ব্যক্তিবর্গ উপস্থিত ছিলেন। এসময় অনেক আত্মীয় স্বজনকে দেখা যায় চোখ মুছতে। কেউ কেউ কান্নায় ভেঙে পড়েন।